แอ็งกรีเบิดส์ (วิดีโอเกม)

แอ็งกรีเบิดส์ (; มีอีกชื่อว่า แอ็งกรีเบิดส์คลาสสิก (Angry Birds Classic) ภายหลังรีเมกเป็น โรวิโอคลาสสิก: แอ็งกรีเบิดส์ (Rovio Classics: Angry Birds)) เป็นวิดีโอเกมแนวปริศนาแคชชวลที่พัฒนาโดย Rovio Entertainment ผู้พัฒนาวิดีโอเกมสัญชาติฟินแลนด์ใน ค.ศ. 2009 เกมนี้ได้รับแรงบันดาลใจจากภาพร่างของนกไร้ปีก โดยเริ่มเผยแพร่ผ่าน iOS และ Maemo ในเดือนธันวาคม ค.ศ. 2009 ในเดือนตุลาคม ค.ศ. 2010 มีผู้ซื้อเกมนี้จากแอปสโตร์ของไอโอเอส 12 ล้านฉบับ ซึ่งทำให้ผู้พัฒนาต้องออกแบบเวอร์ชันสำหรับสมาร์ทโฟนแบบจอสัมผัสอื่น ๆ โดยเฉพาะ Android, Symbian, Windows Phone และ BlackBerry 10 จากนั้น Angry Birds 2 ภาคต่อของเกมนี้ ได้มีการเผยแพร่ออกไปในเดือนกรกฎาคม ค.ศ. 2015 ในไอโอเอสและแอนดรอยด์ จากนั้นประมาณเดือนเมษายน ค.ศ. 2019 ตัวเกมฉบับเดิมถูกนำออกจากแอปสโตร์ ภายหลังมีการเผยแพร่เกมในรูปแบบจ่ายเงินภายใต้ชื่อ Rovio Classics: Angry Birds ในวันที่ 31 มีนาคม ค.ศ. 2022 แต่ภายหลัง ทาง Rovio กล่าวว่าตนนำเกมนี้ออกจากกูเกิลเพลย์สโตร์ในวันที่ 23 กุมภาพันธ์ ค.ศ. 2023 และลงใหม่ภายใต้ชื่อ Red’s First Flight

วิธีเล่นเกมอยู่ที่ผู้เล่นดึงหนังสติ๊กยิงนกไปยังฐานของหมูสีเขียวที่อยู่ในหรือรอบโครงสร้าง โดยมีเป้าหมายให้ทำลายหมูทั้งหมดบนลานเล่น เมื่อผู้เล่นเล่นเกมไปเรื่อย ๆ จะมีนกชนิดใหม่ให้ใช้งาน (นกบางตัวให้ทักษะพิเศษแก่ผู้เล่น)

นักวิจารณ์ชื่นชมเกม แองกรีเบิดส์ สำหรับความสำเร็จในการใช้การผสมผสานระหว่างรูปแบบการเล่นที่น่าติดตาม สไตล์ตลกขบขัน และราคาถูกที่ทำให้แฟรนไชส์ที่มีศักยภาพทำกำไรในระยะยาว ความเป็นที่นิยมของเกมนำไปสู่การเผยแพร่เกมนี้ลงในคอมพิวเตอร์และเครื่องเล่นวิดีโอเกม สร้างตลาดเมอร์แชนไดส์ของตัวละคร แองกรีเบิดส์ และอื่น ๆ หลังการเผยแพร่เกมนี้ ตัวเกมดั้งเดิมได้รับเสียงชื่นชมเป็น "หนึ่งในเกมที่เป็นกระแสหลักที่สุดใน ค.ศ. 2010" "หนึ่งในเกมฮิตยอดเยี่ยมใน ค.ศ. 2010" และ "แอปมือถือที่ประสบความสำเร็จที่สุดในโลกใน ค.ศ. 2011"

ตัวละคร 
นก (Birds)

นก คือ เหล่าตัวละครเอกซึ่งเป็นนกที่บินไม่ได้ หลังจากที่พวกนกถูกหมูเขียวบุกมาขโมยไข่ซึ่งเป็นลูกหลานของพวกเขาไป พวกนกจึงต้องใช้หนังสติ๊กยิงบุกปราสาทหมูเพื่อนำไข่กลับคืนมา นกแต่ละตัวจะมีความสามารถแตกต่างกันออกไป

เร้ด (Red) - นกคาร์ดินัลสีแดง เป็นผู้นำของฝูงนก มีอารมณ์ฉุนเฉียว ไม่มีความสามารถพิเศษ แต่ในแอ็งกรีเบิดส์ 2 จะมีพลังคลื่นเสียงแห่งความโกรธสามารถถล่มป้อมปราการหมูในระยะไกลได้

เดอะบลูส์ (The Blues) - ลูกนกสีฟ้าสามตัว มีความสามารถพิเศษคือจะแยกออกจากกันเพื่อทำลายป้อมปราการได้ถึง 3 จุด ในแอ็งกรี เบิดส์ 2 ก็เช่นกัน

ชัค (Chuck) - นกสีเหลือง เพื่อนสนิทของเร้ด วิ่งเร็วเป็นพิเศษ มีความสามารถในการเร่งความเร็วสูง เหมาะกับการทำลายป้อมปราการที่ทำจากไม้ ในแอ็งกรี เบิดส์ 2 ก็เช่นกัน

บอมบ์ (Bomb) - นกอ้วนสีดำ เพื่อนสนิทอีกตัวของเร้ด มีชนวนระเบิดอยู่ที่หัว สามารถระเบิดทุกสิ่งได้ กับการทำลายป้อมปราการที่ทำจากหิน ในแอ็งกรี เบิดส์ 2 ก็เช่นกัน

มาทิลด้า (Matilda) - แม่ไก่สีขาว เป็นเจ้าของไข่สามฟองที่พวกหมูเขียวต้องการ มีความสามารถในการปล่อยลูกไฟโจมตีหมูที่อยู่เบื้องล่างได้ และตนเองจะกระโดดขึ้นโจมตีด้านบน ในแอ็งกรี เบิดส์ 2 ก็เช่นกัน

ฮัล (Hal) - นกเงือกสีเขียวปากยาว สามารถวนกลับแบบบูมเมอแรงได้ ในแอ็งกรีเบิดส์ 2 ก็เช่นกัน แต่เป็นนกพิเศษ

บับเบิ้ลส์ (Bubbles) - นกตัวเล็กสีส้ม ชอบกินลูกอมเป็นพิเศษ มีความสามารถในการพองตัว ในแอ็งกรีเบิดส์ 2 ก็เช่นกัน แต่เป็นนกพิเศษ

สเตลล่า (Stella) - นกสาวสีชมพูหวาน แฟนของเร้ด ชอบเล่นฟองสบู่ มีความสามารถในการสร้างฟองสบู่ขังพวกหมูหลาย ๆ ตัวแล้วปล่อยลงมาได้ ในแอ็งกรี เบิดส์ 2 (เป็นนกพิเศษ) ก็เช่นกัน

เทอเรนซ์ (Terence) - นกอ้วนสีแดงเลือดหมู ขนาดใหญ่ยักษ์ พี่ชายของเร้ด มีนิสัยเงียบ ไม่มีความสามารถใด ๆ แต่ด้วยขนาดที่ใหญ่และน้ำหนักมาก ทำให้ทำลายป้อมปราการได้มาก ในแอ็งกรีเบิดส์ 2 ก็เช่นกัน

หมูเขียว (Green Piggies)

หมูเขียว เป็นกลุ่มตัวละครที่เป็นศัตรูกับเหล่านก อาศัยอยู่ที่เกาะหมู สาเหตุที่เป็นศัตรูกับนกก็เนื่องจากพวกหมูนั้นต้องการกินไข่ จึงมาขโมยไข่จากพวกนกไปซ่อนไว้ในปราสาท ซึ่งล้อมด้วยป้อมปราการที่ทำจากกระจก ไม้ และหิน

หมูตัวเล็ก (Small Pigs) - พวกลูกหมูที่มีขนาดเล็ก บางตัวจะถูกผูกติดกับลูกโป่ง อาจมีชุดประกอบตามด่าน 

หมูตัวกลาง (Midium Pigs) - พวกหมูตัวขนาดกลาง อาจมีชุดประกอบตามด่าน 

หมูตัวใหญ่ (Large Pigs) - พวกหมูตัวขนาดใหญ่ อาจมีชุดประกอบตามด่าน

สิบโทหมู (Corporal Pig) - หมูขนาดกลาง เป็นทหารปกป้องอาณาจักรหมูจากพวกนก มีหน้าที่นำเหล่าหมูไปขโมยไข่นก ในแอ็งกรีเบิดส์ 2 บางครั้งจะมีจรวดติดหลัง

เชฟหมู (Chef Pig) - หัวหน้าพ่อครัวหมู ผู้ต้องการทอดไข่ให้พระราชา ปรากฏตัวครั้งแรกในแบดพิกกีส์และเป็นบอสตัวที่ 1 ในแอ็งกรีเบิดส์ 2

โฟร์แมนหมู (Foreman Pig) - หมูแก่ขนาดใหญ่ มีหนวดสีแดง มีหน้าที่ควบคุมงานก่อสร้าง และเป็นสมุนมือขวาของราชา ในแอ็งกรี เบิดส์ 2 เขาเป็นบอสตีวที่ 2

ราชาสมูทชีคส์ (King Smooth Cheeks) - พระราชาแห่งอาณาจักรหมู มีขนาดใหญ่เป็นพิเศษ มีอำนาจมาก อาศัยอยู่ในปราสาทหมูเป็นผู้ออกคำสั่งให้เหล่าหมูไปขโมยไข่นกมาเพื่อทำเป็นไข่ดาว เป็นบอสในทุก ๆ ด่าน ส่วนในแอ็งกรีเบิดส์ 2 เขาเป็นบอสตัวสุดท้าย

ราชาลีโอนาร์ด มัดเบียร์ด (King Leonard Mudbeard) - ราชาองค์ก่อนแห่งอาณาจักรหมู เข้ามาเป็นบอสแทนราชาสมูทชีคส์ในตอนเกาะนก

นกอินทรี (Eagles)

นกอินทรี คือนกที่มีขนาดใหญ่ที่สุดในบรรดานกทั้งปวงและเป็นนกชนิดเดียวที่บินได้โดยไม่ต้องใช้หนังสติ๊ก และเป็นสัตว์ลึกลับที่พวกนกตามค้นหา

อินทรีจอมพลัง (Mighty Eagle) - เจ้าแห่งฝูงนก เป็นตำนานเล่าขานในฐานะวีรบุรุษ และนกเพียงตัวเดียวในเกาะนกที่บินได้ อาศัยอยู่บนภูเขาสูง ปรากฏเป็นตัวเสริม เรียกโดยยิงปลาซาร์ดีนกระป๋องไปยังป้อมปราการหมู และอินทรีจอมพลังจะบินมาสร้างความเสียหายทั้งหมด

หมายเหตุ

อ้างอิง

อ่านเพิ่ม

แหล่งข้อมูลอื่น 

 

แอ็งกรีเบิดส์
วิดีโอเกมที่ออกวางจำหน่ายในปี พ.ศ. 2552
เกมในโทรศัพท์มือถือไอโฟน
ไวรอลวิดีโอ
ซอฟต์แวร์บนซิมเบียน
ตัวละครที่เป็นนก
วิดีโอเกมอินดี
วิดีโอเกมเกี่ยวกับนก